SCC ออกหุ้นกู้2.5หมื่นลบ. ขาย1-29ก.ย.นี้ ใช้ชำระหุ้นกู้ที่ครบกำหนด
SCC ออกหุ้นกู้ 2.5 หมื่นลบ. อายุ 3 ปี 11 เดือน 29 วัน ขายให้ผู้ถือหุ้นกู้เดิม-นักลงทุนทั่วไป 1- 29 ก.ย.นี้ ระดมทุนเพื่อนำไปใช้ชำระคืนหุ้นกู้ SCC170A ที่จะครบกำหนด
4 ส.ค. 2560

บริษัท ปูนซิเมนต์ไทย จำกัด (มหาชน) หรือ SCC ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัท ครั้งที่ 3/2560 มูลค่ารวมไม่เกิน 2.5 หมื่นล้านบาท อายุ 3 ปี 11 เดือน 29 วัน ครบกำหนดไถ่ถอนปี พ.ศ.2564
โดยบริษัทจะเสนอขายหุ้นกู้ให้แก่ผู้ถือหุ้นกู้ บมจ.ปูนซิเมนต์ไทย ครั้งที่ 2/2556 ครบกำหนดไถ่ถอนปี พ.ศ.2560 (SCC170A) เพื่อการไถ่ถอนหุ้นกู้ , ผู้ถือหุ้นหู้ของ SCC ทุกรุ่น และผู้ลงทุนทั่วไป ระยะเวลาเสนอขายวันที่ 1,4-7 ก.ย. และ 25-27 ก.ย. และ 28-29 ก.ย.60
ทั้งนี้ธนาคารไทยพาณิชย์ เป็นผู้ประสานงานการจัดออกและการจัดจำหน่ายหุ้นกู้ ส่วนผู้จัดการการจัดจำหน่ายหุ้นกู้ ได้แก่ ธนาคารไทยพาณิชย์ ธนาคารกสิกรไทย ธนาคารกรุงเทพ ธนาคารกรุงไทย ธนาคารกรุงศรีอยุธยา
โดยบริษัทจะนำเงินไปใช้ในการชำระคืนหุ้นกู้ SCC170A ที่ถึงกำหนดชำระจำนวน 2 หมื่นล้านบาทในวันที่ 1 ต.ค.60 และเสนอขายเพิ่มเติมจำนวน 5 พันล้านบาท เพื่อรองรับการลงทุนทั่วไป
อนึ่ง บริษัทอยู่ระหว่างการรอการจัดอันดับความน่าเชื่อถือของหุ้นกู้ จากบริษัท ฟิท์ เรทติ้งส์(ประเทศไทย) จำกัด รวมทั้งอัตราดอกเบี้ย